เทศบาลตำบลไชยปราการ

เทศบาลตำบลไชยปราการ เป็นเทศบาลตำบลแห่งหนึ่งที่ตั้งอยู่ในอำเภอไชยปราการ ทางตอนเหนือของจังหวัดเชียงใหม่ ห่างจากเทศบาลนครเชียงใหม่ไปทางทิศเหนือประมาณ 145 กิโลเมตร เขตเทศบาลครอบคลุมพื้นที่ทั้งหมดของตำบลปงตำ และบางส่วนของตำบลศรีดงเย็น และบางส่วนของตำบลหนองบัว ขนาดพื้นที่รวม 49.13 ตารางกิโลเมตร มีจำนวนประชากร 16,020 คน ณ พ.ศ. 2558

 ประวัติ 
เทศบาลไชยปราการ เดิมประกาศเป็นสุขาภิบาลไชยปราการ เมื่อวันที่ 25 พฤษภาคม พ.ศ. 2542 และเทศบาลตำบล ไชยปราการ ได้รับการปรับชั้นเทศบาล เป็นเทศบาลชั้น 6 เมื่อวันที่ 22 กันยายน 2543 และปัจจุบันเปลี่ยนเป็นเทศบาล ขนาดกลาง 

 ภูมิศาสตร์ 
เทศบาลตำบลไชยปราการมีพื้นที่ 49.13 ตารางกิโลเมตร มีสภาพภูมิประเทศเป็นแนวภูเขาล้อมรอบ ลักษณะเอียงลาดไปทางทิศตะวันออก พื้นที่ส่วนใหญ่เป็นพื้นที่เกษตรกรรม มีลำธารและลำห้วย ที่ไหลลงสู่แม่น้ำฝางซึ่งไหลผ่านเขตเทศบาลไปทางทิศเหนือ สามารถใช้ในการเกษตรกรรมได้ตลอดทั้งปี

 เขตการปกครอง 
เทศบาลตำบลไชยปราการ มีพื้นที่รวม 49.13 ตารางกิโลเมตร ครอบคลุมพื้นที่บางส่วนของ 3 ตำบล 20 หมูบ้านของอำเภอไชยปราการ ดังนี้

 ตำบลปงตำ 
 บ้านปงตำ หมู่ 1 ตำบลปงตำ
 บ้านท่า หมู่ 2 ตำบลปงตำ
 บ้านปางควาย หมู่ 3 ตำบลปงตำ
 บ้านมิตรอรัญ หมู่ 4 ตำบลปงตำ
 บ้านป่ารวก หมู่ 5 ตำบลปงตำ
 บ้านห้วยม่วง หมู่ 6 ตำบลปงตำ
 บ้านห้วยบง หมู่ 7 ตำบลปงตำ
 บ้านทุ่งยาว หมู่ 8 ตำบลปงตำ

 ตำบลหนองบัว 
 บ้านเด่น หมู่ 1 ตำบลหนองบัว
 บ้านห้วยไผ่ หมู่ 2 ตำบลหนองบัว
 บ้านหนองบัว หมู่ 3 ตำบลหนองบัว

 ตำบลศรีดงเย็น 
 บ้านแม่ขิ หมู่ 1 ตำบลศรีดงเย็น
 บ้านแม่ขิหล่ายฝาง หมู่ 2 ตำบลศรีดงเย็น
 บ้านศรีดงเย็น หมู่ 3 ตำบลศรีดงเย็น
 อินทราราม หมู่ 4 ตำบลศรีดงเย็น
 บ้านอ่าย หมู่ 5 ตำบลศรีดงเย็น
 บ้านทรายขาว หมู่ 7 ตำบลศรีดงเย็น
 บ้านดงป่าสัก หมู่ 9 ตำบลศรีดงเย็น
 บ้านเชียงหมั้น หมู่ 15 ตำบลศรีดงเย็น
 บ้านใหม่ศรีดงเย็น หมู่ 17 ตำบลศรีดงเย็น

 ประชากร 
ประชากรอาศัยอยู่ในเขตเทศบาลโดยภาพรวมแล้วเป็นสังคมแบบกลุ่ม ชาวบ้านดั้งเดิมจะถือปฏิบัติขนบธรรมเนียมและประเพณีท้องถิ่นอย่างเคร่งครัดมากกว่ากลุ่มชาวบ้านที่มาอาศัยอยู่ทีหลัง 
ส่วนประชากรแฝงในเขตเทศบาลมีจำนวนไม่น้อยเนื่องจากมีจำนวนประชากรที่เป็นผู้ที่เข้ามาทำงานในพื้นที่และยังไม่ได้ย้ายทะเบียนบ้านเข้ามาได้แก่ ข้าราชการ เจ้าหน้าที่ พนักงาน และแรงงานที่เข้ามาทำงานในเขตเทศบาล ที่มาเช่าอาศัยอยู่ตามบ้านพัก ทำให้ไม่มีหลักฐานทางทะเบียนราษฎร์

 เศรษฐกิจ 
ท้องถิ่นไชยปราการ เป็นชุมชนที่ก่อตั้งขึ้นจากการที่มีภูมิประเทศเป็นที่ราบ มีลำน้ำฝางไหลผ่าน มีความอุดมสมบูรณ์ ของน้ำ และพื้นที่เหมาะแก่การเกษตร ประชากรส่วนใหญ่จึงมีอาชีพเกษตรกร พืชเศรษฐกิจที่สำคัญได้แก่ ข้าว ข้าวโพด ลิ้นจี่ ลำไย ส้ม กระเทียม หอมแดง และมีสัตว์เลี้ยง

นอกจากนี้ ประชากรในเขตเทศบาลนอกจากจะมีอาชีพเป็นเกษตรกรเป็นอันดับหนึ่งแล้ว รองลงมาจะประกอบอาชีพ รับจ้างในภาครัฐ ภาคเอกชน และรับจ้างทั่วไป ถัดจากนั้นคือประกอบอาชีพค้าขาย ธุรกิจส่วนตัว รับราชการ และพนักงานรัฐวิสาหกิจ

 อ้างอิง 

 http://www.chaiprakarn.go.th/aboutup.php 

 แหล่งข้อมูลอื่น 


ไชยปราการ
หมวดหมู่:อำเภอไชยปราการ